ΓΡΑΠΤΗ ΕΡΩΤΗΣΗ E-2458/01

υποβολή: Camilo Nogueira Romn (Verts/ALE) προς το Συμβούλιο

(11 Σεπτεμβρίου 2001)

Θέμα: Κύματα μεταναστών από τα Στενά του Γιβραλτάρ: Ανθρώπινα πτώματα εξακολουθούν να εκβράζονται καθημερινά στις ακτές τις ακτές της Νότιας Ισπανίας

Τους τελευταίους 2 μήνες συνεχίστηκαν τα κύματα των μεταναστών που προσπαθούν να φθάσουν τις ισπανικές ακτές σε εύθραυστα και μικρά σκάφη (pateras) σε μια προσπάθεια να

ξεφύγουν από τη φτώχεια και αναζητώντας την απασχόληση που οι χώρες τους δεν μπορούν να τους εξασφαλίσουν. Σε πολλές περιπτώσεις οι προσπάθειες καταλήγουν σε πνιγμό. Οι επικεφαλίδες των ισπανικών εφημερίδων περιγράφουν γλαφυρά την έκταση αυτής της τραγωδίας. 16 Ιουλίου: 9 θάνατοι μεταξύ των 333 μεταναστών που διακινδύνευσαν τη ζωή τους στα Στενά του Γιβραλτάρ· 19 Ιουλίου: τουλάχιστον 1561 λαθρομετανάστες συνελήφθησαν στα Στενά αυτό το μήνα, με συχνότητα 87 άτομα την ημέρα, ενώ 146 μετανάστες συνελήφθησαν στις ακτές μόνον χθες· 1 Αυγούστου: οι έρευνες συνεχίζονται για το σκάφος που παραπαίει με 30 επιβάτες, 800 μετανάστες προσπάθησαν να φθάσουν στη Σέουτα· 9 Αυγούστου: 11 από τους 30 επιβάτες παραπαίοντος σκάφους αγνοούνται· 19 Αυγούστου: 567 μετανάστες κρατούνται στα πλαίσια του μεγαλύτερου κύματοςpaterasστην ιστορία — εντοπίστηκε στη θάλασσα της Φορμεντέρα το άψυχο σώμα ενός αφρικανού χωρίς ταξιδιωτικά έγγραφα· 20 Αυγούστου: το κύμα τωνpaterasπροξενεί προβλήματα στα κέντραποδοχής — πάνω από 800 μετανάστες συνελήφθησαν στην έρευνα που πραγματοποιήθηκε αυτό το Σαββατοκύριακο στα ύδατα των Στενών και στις Κανάριες Νήσους· 20 Αυγούστου: πάνω από 10 000 μετανάστες συνελήφθησαν φέτος στην Ανδαλουσία, στα Κανάρια και τη Σέουτα· 22 Αυγούστου: σώμα λαθρομετανάστη εντοπίστηκε στο Φόρτεβεντούρα των Καναρίων· 23 Αυγούστου: 4 ακόμη μετανάστες πεθαίνουν στα Στενά· 24 Αυγούστου: 9 μετανάστες βρίσκουν το θάνατο στα ύδατα του Φορτεβεντούρα· 25 Αυγούστου: εντοπίστηκαν 3 σκάφηpateras, με 77 μετανάστες, στη Γρανάδα και τη Μάλαγα.

Αυτά τα γεγονότα καταδεικνύουν ότι όσο τα θεσμικά όργανα του ισπανικού κράτους και της Ευρωπαϊκής Ένωσης εξακολουθούν να θάβουν το κεφάλι τους στην άμμο σαν να μη βλέπουν το πρόβλημα, αυτό συνεχίζει να είναι ένα θεμελιώδες ευρωπαϊκό πρόβλημα που απαιτεί στρατηγική για την αντιμετώπισή του. Χρειάζεται άμεση λήψη μέτρων για την αποτροπή της τραγωδίας που ζουν χιλιάδες αφρικανοί στις Νότιες Ισπανικές Ακτές και τα σύνορα με την Αφρική. Εκτός από τα ωραία λόγια πουπαγορεύονται από την επιθυμία να αρθεί το αδιέξοδο, ποια πολιτικά μέτρα σκοπεύει να λάβει το Συμβούλιο προκειμένου να λυθεί το σοβαρό αυτό ανθρωπιστικό πρόβλημα·

Κοινή απάντησηστις γραπτές ερωτήσεις E-2458/01 και Ε-2578/01

(6 Δεκεμβρίου 2001)

Το Συμβούλιο έχει κατ' επανάληψη απαντήσει σε ερωτήσεις ευρωβουλευτών σχετικά με τους μετανάστες που βρίσκουν τον θάνατο προσπαθώντας να περάσουν στο έδαφος της Ένωσης από τον πορθμό του Γιβραλτάρ.

Το Συμβούλιο δεν ακολουθεί τακτική στρουθοκαμήλου: απεναντίας, συγκλονισμένο απ' αυτό το συνεχιζόμενο ανθρώπινο δράμα, έχει αρχίσει ενεργό διάλογο με τις μαροκινές αρχές για θέματα μετανάστευσης. Το Συμβούλιοπενθυμίζει ότι από τα τέλη του 1998φίσταται μια Ομάδα Υψηλού Επιπέδου Άσυλο και Μετανάστευση στην οποία έχει ανατεθεί να εκπονήσει, ακολουθώντας μια ολοκληρωμένη και διαπυλωνική προσέγγιση, σχέδια δράσης για τις χώρες και περιοχές από τις οποίες ορμώνται οι λαθρομετανάστες και / ή τα άτομα που ζητούν άσυλο. Στόχος των εν λόγω σχεδίων δράσης είναι να αναλυθούν τα βαθύτερα αίτια της μετανάστευσης από ορισμένες χώρες, μεταξύ των οποίων συγκαταλέγεται το Μαρόκο ως χώρα προέλευσης και διέλευσης μεταναστών. Έχουμε έλθει σε επαφή με τις μαροκινές αρχές με σκοπό τη σύναψη εταιρικής σχέσης για την εφαρμογή των μέτρων που προβλέπονται στο σχέδιο δράσης.

Η εταιρική αυτή σχέση συγκεκριμενοποιείται ήδη στο πλαίσιο της Συμφωνίας σύνδεσης μεταξύ Κοινότητας και Μαρόκου, και συγκεκριμένα με τη σύσταση, τον Απρίλιο του 2001, ομάδας εργασίας για τις κοινωνικέςποθέσεις και τη μετανάστευση. Η ομάδα συνήλθε για πρώτη φορά τον Ιούνιο του 2001. Οι μαροκινές αρχές, μολονότι εξέφρασαν ορισμένες επικρίσεις για το σχέδιο δράσης, δήλωσαν ότι είναι διατεθειμένες να εργασθούν μαζί με τα αρμόδια όργανα της Ένωσης για την κατάρτιση προγράμματος μέτρων που θα εφαρμοσθούν από κοινού για την καταπολέμηση της λαθρομετανάστευσης από το Μαρόκο ή μέσω του Μαρόκου.

Σε συνάντηση που πραγματοποιήθηκε τον Ιούλιο του 2001 και ήταν αφιερωμένη σε θέματα μετανάστευσης, συμφωνήθηκε να δοθεί προτεραιότητα σε δράσεις που συνεπάγονται κοινωνικοοικονομικά μέτρα (υπέρ των πολύ μικρών και των μικρομεσαίων επιχειρήσεων, δράσεις κατάρτισης), μέτρα στον τομέα της νόμιμης μετανάστευσης προς την Ένωση και μέτρα για την καταπολέμηση των δικτύων λαθρομετανάστευσης, συμπεριλαμβανομένης της μετανάστευσης δια του Μαρόκου από περιοχές νοτίως της Σαχάρας. Οι εργασίες για τον καθορισμό των δράσεων θα συνεχισθούν εντός του φθινοπώρου του 2001.